রুয়েট রুয়েট চিকিৎসা সহায়তা তহবিল

**RUET MEDICAL AID FUND**

**’রুয়েট চিকিৎসা সহায়তা তহবিল’ এর নীতিমালা**

**প্রস্তাবনাঃ**

যেহেতু, রাজশাহী প্রকৌশল ও প্রযুক্তি বিশ্ববিদ্যালয় (রুয়েট) দেশের অন্যতম প্রধান প্রকৌশল শিক্ষা প্রতিষ্ঠান; এবং যেহেতু, বাংলাদেশের বৃহত্তর মধ্যবিত্ত ও নিম্নবিত্ত সমাজের মেধাবী সন্তানেরা প্রতি বছর এই শিক্ষা প্রতিষ্ঠানের শিক্ষা কার্যক্রমে অংশগ্রহণ করেন; এবং

যেহেতু, বিভিন্ন সময় এই শিক্ষা প্রতিষ্ঠানের বর্তমান ও প্রাক্তন শিক্ষার্থীগণ, তাহাদের পিতা-মাতা, স্বামী/স্ত্রী, সন্তানরা অনাকাঙ্খিত শারীরিক অসুস্থতা, দুর্ঘটনা ইত্যাদিতে আক্রান্ত হন; এবং

যেহেতু, অধিকাংশ ক্ষেত্রে সংশ্লিষ্টগণের পরিবার চিকিৎসা ব্যয়ভার বহন করিতে অপারগ হইয়া পড়েন; এবং

যেহেতু, এই ক্ষেত্রে রুয়েট এর বর্তমান ও প্রাক্তন শিক্ষার্থীগণ একক ও গোষ্ঠীবদ্ধ হইয়া চিকিৎসা ব্যয়ভার বহনের প্রয়োজনীয় অর্থ অনুদান প্রদান ও সংগ্রহ করিয়া ভ্রাতৃত্ববোধের উজ্জ্বল দৃষ্টান্ত সৃষ্টি করিয়াছেন বারবার; এবং

যেহেতু, অনুদান প্রদান ও সংগ্রহ অধিকাংশ ক্ষেত্রে বিচ্ছিন্ন ও বিবিধভাবে সম্পন্ন হইবার কারণে অনাকাঙ্খিত সময়ক্ষেপনের সৃষ্টি হয়; এবং

যেহেতু, উক্ত সহায়তা যথাযথ সময়ে এবং সুষ্ঠু ও সংঘবদ্ধভাবে যৌথ প্রয়াসের মাধ্যমে ঘটিত হওয়াই উত্তম; এবং

যেহেতু, অনুভূত হইতেছে যে, বিষয়গুলি সমাধানের জন্য যৌথ প্রয়াস প্রয়োজন; এবং

যেহেতু, যৌথ প্রয়াসের জন্য কাঠামোবদ্ধ অনুদান প্রদান,সংগ্রহ,সংরক্ষণ, ব্যবস্থাপনার মাধ্যমে একটি নির্দিষ্ট তহবিল গড়ে তোলা এবং উপযুক্ত ব্যক্তিকে অনুদান প্রদানের নীতিমালা প্রয়োজন; সেহেতু, উল্লিখিত কার্যাবলি সম্পাদনের জন্য এই নীতিমালাটি সৃজন ও গ্রহণের প্রস্তাব সর্বসম্মতিক্রমে গ্রহণ করিলাম।

**অনুচ্ছেদ- ১ঃ মৌলিক কাঠামো**

**১.১। তহবিলের নামঃ** তহবিলটি ’রুয়েট চিকিৎসা সহায়তা তহবিল’ নামে অভিহিত হইবে এবং ইহা ’রুয়েট প্রাক্তন ছাত্র সমিতি’র সহযোগী প্রতিষ্ঠানরূপে পরিগণিত হইবে।

**১.২। শিরোনামঃ** অনুমোদিত নীতিমালাটি ’রুয়েট চিকিৎসা সহায়তা তহবিল নীতিমালা’ ২০১৬’ নামে অভিহিত হইবে। নীতিমালা মোতাবেক উক্ত তহবিল পরিচালিত হইবে। এই নীতিমালাই তহবিলের গঠন, সংরক্ষণ ও ব্যবস্থাপনা কার্য পদ্ধতির ভিত্তি হইবে। নীতিমালাটি হইবে সুপরিবর্তনীয়। এই নীতিমালায় উল্লেখিত বিষয়াবলি ব্যাতিত কোনো কোটারি স্বার্থে / ব্যক্তি স্বার্থে এই তহবিলের পদ-পদবি ব্যবহার করা যাইবে না।

**১.৩। মনোগ্রামঃ** একটি সহযোগিতার হাত নির্ভরতা দিচ্ছে রুয়েট পরিবারকে। হাতটি ’রুয়েট চিকিৎসা সহায়তা তহবিল’ এর রুপক। রুয়েট মনোগ্রামের লোগোর গিয়ারটি অফুরান প্রাণশক্তির আধারের প্রতিরুপ। উড্ডিয়মান পাখিসমূহ রুয়েটের বর্তমান ও সাবেক শিক্ষার্থীগণ এবং তাদের পরিবারের প্রতিক। কালো পাখিসমূহ অসুস্থ তা ও সাদা পাখিসমূহ সুস্থতার নির্দেশক।

সামগ্রিকভাবে এই চিত্র প্রোজ্জ্বল হইবে যে, আমাদের অফুরান প্রাণশক্তির স্পর্শে পতনশীল অসুস্থ পাখিসমূহ সুস্থতা লাভ করে পুনরায় ডানা মেলছে জীবনাকাশে।

**১.৪। কার্যালয়ের অবস্থান ও ওয়েবসাইটঃ** তহবিল সম্পর্কিত যেকোনো সভা ও নথিপত্র সংরক্ষণের জন্য বাংলাদেশের রাজধানী ঢাকায় একটি কার্যালয় এবং কার্যাবলি সম্পাদনের জন্য একটি ওয়েবসাইট থাকিবে। ইহা ব্যাতিত বাংলাদেশের অভ্যন্তরে বা বর্হিবিশ্বের অন্যত্র কোনোরূপ শাখা খোলা যাইবে না এবং অনুমোদিত ওয়েবসাইট ব্যাতিত মৌলিক কার্যাবলি সম্পাদন করা যাইবে না; তবে তহবিলটির প্রচার ও প্রসারের জন্য বিভিন্ন সামাজিক ও গণমাধ্যমে প্রচারণা চালানো যাইবে।

**অনুচ্ছেদ-২ঃ তহবিলের উদ্দেশ্য ও লক্ষ্য**

২.১। রাজশাহী প্রকৌশল ও প্রযুক্তি বিশ্ববিদ্যালয়ের বর্তমান শিক্ষার্থী; রাজশাহী প্রকৌশল ও প্রযুক্তি বিশ্ববিদ্যালয়, বি আই টি রাজশাহী ও রাজশাহী প্রকৌশল মহাবিদ্যালয় এর প্রাক্তন শিক্ষার্থী যাহারা উক্ত প্রতিষ্ঠান হইতে স্নাতক প্রকৌশল ডিগ্রী লাভ করিয়াছেন; তাহাদের পিতা-মাতা, স্বামী/স্ত্রী, সন্তানগণকে প্রয়োজনের নিরিখে সম্ভাব্য চিকিৎসা সহায়তা প্রদান।

২.২। তহবিলের উদ্দেশ্য বাস্তবায়নের জন্য রুয়েট প্রশাসন, বর্তমান ও প্রাক্তন শিক্ষার্থীগণের সহিত যোগাযোগপূর্বক তহবিল সংগ্রহ ও সংরক্ষণ।

২.৩। সমাজের সচেতন অংশের মানুষদের সহিত যথাযথ সম্মান বজায় রাখিয়া যোগাযোগপূর্বক তহবিল সংগ্রহ ও সংরক্ষণ।

২.৪। এই তহবিল কোনো রাজনৈতিক দল, রুয়েট প্রশাসন, আই ই বি, কোন সংস্থা বা ব্যক্তির প্রভাবমুক্ত হইয়া কাজ করিবে।

**অনুচ্ছেদ-৩ঃ সদস্য হইবার যোগ্যতা ও পদ্ধতি**

৩.১। রাজশাহী প্রকৌশল ও প্রযুক্তি বিশ্ববিদ্যালয়ের বর্তমান শিক্ষার্থী; রাজশাহী প্রকৌশল ও প্রযুক্তি বিশ্ববিদ্যালয়, বি আই টি রাজশাহী ও রাজশাহী প্রকৌশল মহাবিদ্যালয় এর প্রাক্তন শিক্ষার্থী যাহারা উক্ত প্রতিষ্ঠান হইতে স্নাতক প্রকৌশল ডিগ্রী লাভ করিয়াছেন; সদস্য ভুক্তির আবেদন, সদস্য ফি জমা প্রদান ও নির্বাহী কমিটির অনুমোদন সাপেক্ষে ’রুয়েট চিকিৎসা সহায়তা তহবিল’ এর সদস্য হইতে পারিবেন। সদস্যগণ প্রতি বৎসর চাঁদা পরিশোধ পূর্বক সদস্যপদ নবায়ন করিবেন।

৩.২। রুয়েটের বর্তমান শিক্ষার্থীগণ অনলাইনে সদস্য ভুক্তির আবেদন করিতে পারিবেন। আবেদনে ছাত্রত্ব প্রমাণ স্বরুপ আইডি কার্ডের অনুলিপি উপস্থাপন করিতে হইবে।

৩.৩। প্রকৌশলীগণ স্নাতক সনদের অনুলিপি (সাময়িক সনদ গ্রহণযোগ্য) উপস্থাপন করিয়া অনলাইনে সদস্য ভুক্তির আবেদন করিতে পারিবেন।

৩.৪। সরাসরি নির্বাহী কমিটির চেয়ারপারসন বরাবর সংশ্লিষ্ট দলিলাদিসহ লিখিত আবেদন ফরম পুরণ করতঃ সদস্য ভুক্তির আবেদন করিতে পারিবেন।

৩.৫। আবেদনকারী যথাযথ কর্তৃপক্ষ কর্তৃক আবেদন অনুমোদনপ্রাপ্তির পর নির্ধারিত সদস্য ফি প্রদান করিবেন। ইহা অনলাইনে এবং সরাসরি, দুইভাবেই করা যাইবে।

৩.৬। সদস্য ফি জমাপ্রদানের পর একটি সদস্য নম্বর সম্বলিত সদস্য কার্ড দেয়া হইবে, যা ভবিষ্যতে যে কোনো যোগাযোগের ক্ষেত্রে পরিচয়পত্র হিসেবে উপস্থাপনের জন্য সংরক্ষণ করিতে হইবে।

**৩.৭। বিশেষ সদস্যঃ** কোনো সদস্য মৃত্যুবরণ করিলে তাহার স্বামী/স্ত্রী/সন্তানগণ তহবিলের যাবতীয় সুবিধাপ্রাপ্ত হইবেন, ইহার জন্য কোনোরকম বার্ষিক চাঁদা প্রদান বাধ্যতামূলক নয়। তবে সামর্থ্য অনুযায়ী অনুদান প্রদান করিতে পারিবেন।

**অনুচ্ছেদ-৪ঃ চাঁদা ও অনুদান প্রদান সম্পর্কিত নিয়মাবলি**

**৪.১। সাধারণ সদস্য ভুক্তিঃ**

৪.১.১। রুয়েটের বর্তমান শিক্ষার্থীগণ আবেদন অনুমোদনপ্রাপ্তির পর ৫০০/-(পাঁচশত) টাকা সদস্য ভুক্তি ফি ’রুয়েট চিকিৎসা সহায়তা তহবিল’ এর অনুকূলে জমা প্রদান করিবেন।

৪.১.২। প্রকৌশলীগণ আবেদন অনুমোদনপ্রাপ্তির পর ১০০০/-(এক হাজার) টাকা সদস্য ভুক্তি ফি ’রুয়েট চিকিৎসা সহায়তা তহবিল’ এর অনুকূলে জমা প্রদান করিবেন।

**৪.২। বার্ষিক চাঁদাঃ**

৪.২.১। ছাত্র সদস্য ছাত্র থাকাকালীন প্রতি বৎসর জানুয়ারি মাসের মধ্যে অনলাইনে বা সরাসরি ’রুয়েট চিকিৎসা সহায়তা তহবিল’ এর অনুকূলে ২০০/-(দুইশত) টাকা বার্ষিক চাঁদা জমা প্রদান করিবেন।

৪.২.২। প্রকৌশলী সদস্যগণ প্রতি বৎসর জানুয়ারি মাসের মধ্যে অনলাইনে বা সরাসরি ’রুয়েট চিকিৎসা সহায়তা তহবিল’ এর অনুকূলে ১০০০/-( এক হাজার) টাকা বার্ষিক চাঁদা জমা প্রদান করিবেন।

**৪.৩। আজীবন সদস্য চাঁদাঃ** সাধারণ সদস্য হইবার পর ছাত্র সদস্য ছাত্রাবস্থায় এককালীন ১০,০০০/-( দশ হাজার) টাকা এবং প্রকৌশলী সদস্য এককালীন ৩০,০০০/- (ত্রিশ হাজার) টাকা আজীবন সদস্য চাঁদা ’রুয়েট চিকিৎসা সহায়তা তহবিল’ এর অনুকূলে জমা প্রদান করিয়া আজীবন সদস্য হইতে পারিবেন।

**৪.৪। অনুদান প্রদানঃ** সদস্যসহ যে কেহ যে কোনো সময় অনলাইনে অনুদান প্রদান করিতে পারিবেন। নির্বাহী কমিটির চেয়ারপারসন বা সদস্য সচিবের নিকট অবহিত করে ’রুয়েট চিকিৎসা সহায়তা তহবিল’ এর অনুকূলে যে কোনো পরিমাণ অর্থ সরাসরি অনুদান হিসেবে প্রদান করিতে পারিবেন।

অনুচ্ছেদ-৫ ঃ অনুদান প্রাপ্তির আবেদনের শর্তাবলি ৫.১। আবেদনকারীকে রুয়েটের বর্তমান কিংবা প্রাক্তন শিক্ষার্থী; রুয়েটের বর্তমান কিংবা প্রাক্তন শিক্ষার্থীর পিতা/ মাতা/ স্বামী/ স্ত্রী/ সন্তান হইতে হইবে। ৫.২। প্রমাণক স্বরুপ রুয়েটের বর্তমান কিংবা প্রাক্তন শিক্ষার্থীর ক্ষেত্রে ’রুয়েট চিকিৎসা সহায়তা তহবিল’র সদস্য কার্ডের অনুলিপি । রুয়েটের বর্তমান কিংবা প্রাক্তন শিক্ষার্থীর পিতা/ মাতা/ স্বামী/ স্ত্রী/ সন্তানগণের ক্ষেত্রে উদ্দিষ্ট শিক্ষার্থীর চিকিৎসা সহায়তা তহবিলের সদস্য কার্ডের অনুলিপি এবং বর্তমান কিংবা প্রাক্তন শিক্ষার্থীর সহিত সম্পর্কের প্রমাণপত্র সংযুক্ত করিতে হইবে। ৫.৩। আবেদনকারীর অসুস্থতা/দূর্ঘটনার ডাক্তার কর্তৃক ইস্যুকৃত সনদ প্রদান করিতে হইবে। ৫.৪। আবেদনকারীর অনুদান ’অনুমোদন’ এবং অনুমোদিত ’অনুদানের পরিমান’ নির্বাহী কমিটির সিদ্ধান্ত মোতাবেক বাস্তবায়ন হইবে। অনুচ্ছেদ-৬ঃ সাংগঠনিক কাঠামো ৬.১। (ক) সাধারণ পরিষদ, (খ) কাউন্সিল কমিটি, (গ) নির্বাহী কমিটি ও (গ) উপদেষ্টা পরিষদ - এই চার স্তর বিশিষ্ট সাংগঠনিক কাঠামো থাকিবে। ৬.২। সাধারণ পরিষদই এই তহবিলের প্রাথমিক স্তর হিসেবে গণ্য হইবে। সকল সদস্য সাধারণ পরিষদের সদস্য হিসেবে গণ্য হইবেন। সাধারণ পরিষদের সদস্যসংখ্যা হইবে অনির্দিষ্ট। ৬.৩। কাউন্সিল কমিটি এই তহবিলের মাঠ পর্যায়ের সংগঠক এবং সাধারণ পরিষদ ও নির্বাহী কমিটির মধ্যবর্তী সমন্বয়ক হিসেবে বিবেচিত হইবে। নির্বাহী কমিটির নেতৃত্বে প্রতি ব্যাচ হইতে একজন নির্বাচিত/মনোনীত প্রতিনিধির সমন্বয়ে কাউন্সিল কমিটি গঠিত হইবে এবং নির্বাহী কমিটির পূর্ণ নিয়ন্ত্রণে থাকিবে। কাউন্সিল কমিটির সদস্যসংখ্যা হইবে অনির্দিষ্ট। ৬.৪। নির্বাহী কমিটি তহবিল গঠন সমন্বয়, সংরক্ষণ ও ব্যবস্থাপনার মূখ্য স্তর হিসেবে বিবেচিত হইবে। প্রাথমিকভাবে তহবিল প্রতিষ্ঠার লক্ষ্যে তহবিল গঠন কার্যক্রমের সহিত সংযুক্ত রুয়েট প্রাক্তন শিক্ষার্থীগণ ও রুয়েটরুয়েট চিকিৎসা সহায়তা তহবিল ঈটঊঞ গঊউওঈঅখ অওউ ঋটঘউ প্রাক্তন ছাত্র সমিতি ও অন্যান্য ক্ষেত্রে রুয়েটের নানাবিধ স্বার্থে কার্যরত প্রাক্তন শিক্ষার্থীগণ হইতে নির্বাচিত একজন চেয়ারপারসন, একজন সদস্য সচিব ও সাতজন সদস্য নিয়ে নির্বাহী কমিটি গঠিত হইবে। ৬.৫। উপাচার্য, রাজশাহী প্রকৌশল ও প্রযুক্তি বিশ্ববিদ্যালয় (রুয়েট); রুয়েট প্রাক্তন ছাত্র সমিতির সভাপতি ও সাধারণ সম্পাদক; পদাধিকারবলে তিন সদস্যবিশিষ্ট উপদেষ্টা পরিষদের সদস্য হইবেন এবং নির্বাহী কমিটিকে পরামর্শ প্রদান পূর্বক সহযোগিতা করিবেন। ৬.৬। কাউন্সিল কমিটি ও নির্বাহী কমিটির মেয়াদ এবং সদস্য নিবার্চনঃ ৬.৬.১। কাউন্সিল কমিটি এবং নির্বাহী কমিটির মেয়াদ হইবে তিন বৎসর। ৬.৬.২। কাউন্সিল কমিটি গঠনঃ নির্বাহী কমিটির মেয়াদ শেষ হইবার পূর্বে নির্বাহী কমিটি কর্তৃক কাউন্সিল কমিটির সদস্য নিবার্চন/মনোনয়ন করতঃ কাউন্সিল কমিটি গঠন করিতে হইবে। ৬.৬.৩। নির্বাহী কমিটি গঠনঃ নবগঠিত কাউন্সিল কমিটি কর্তৃক পরবর্তী নির্বাহী কমিটি নির্বাচিত হইবে। ৬.৬.৪। নির্বাহী কমিটির চেয়ারপারসন পদে একই ব্যক্তি সর্বোচ্চ দুই মেয়াদ নির্বাচিত হইতে পারিবেন। ৬.৬.৫। নির্বাহী কমিটি মেয়াদ শেষ হইলে অথবা নির্বাহী কমিটি ভাঙ্গিয়া গেলে চেয়ারপারসন এর পদ শূণ্য হইবে। সেক্ষেত্রে নির্বাহী কমিটি পুনঃনির্বাচিত না হওয়া পর্যন্ত উপদেষ্টা পরিষদ নির্বাহী কমিটির দায়িত্ব পালন করিবেন। ৬.৭। নির্বাচক পরিষদঃ নির্বাহী কমিটি কর্তৃক পাঁচ সদস্য বিশিষ্ট নির্বাচক পরিষদ গঠিত হইবে। অনুচ্ছেদ-৭ঃ সভা ৭.১। মাসিক সভাঃ নির্বাহী কমিটি প্রতি মাসে একবার সভা করিবেন এবং প্রতি মাসের অগ্রগতি পর্যালোচনা করিবেন। ৭.২। ক্সত্রমাসিক সভাঃ কাউন্সিল কমিটি ও নির্বাহী কমিটির সমন্বয়ে ত্রৈমাসিক সভা অনুষ্ঠিত হইবে এবং কাউন্সিলরদের কাজের মূল্যায়ন ও পরবর্তী কার্যক্রম নির্ধারণ করা হইবে। ৭.৩। বার্ষিক সাধারণ সভাঃ সকল সদস্যের উপস্থিতিতে বার্ষিক সাধারণ সভা অনুষ্ঠিত হইবে। উক্ত সভায় তহবিলের প্রযোজ্যতা নিরুপণ, কার্য পর্যালোচনা ও করণীয় নির্ধারণ ও কাউন্সিলর নির্বাচন হইবে। ৭.৪। অনুদান অনুমোদন সভাঃ অনুদানের আবেদন আসিলে আবেদনের প্রযোজ্যতা যাচাই, চিকিৎসা সংক্রান্ত কাগজপত্র ও ব্যয় প্রাক্কলন পর্যালোচনা, অনুদান অনুমোদনের সিদ্ধান্ত গ্রহণের জন্য চেয়ারপাসনের পরামর্শ মোতাবেক সদস্য সচিব নির্বাহী কমিটির সভা আহবান করিবেন।রুয়েট চিকিৎসা সহায়তা তহবিল ঈটঊঞ গঊউওঈঅখ অওউ ঋটঘউ ৭.৫। জরুরী সভাঃ তহবিলের সংগ্রহ, সংরক্ষণ, ব্যবস্থাপনা, নীতিমালা ইত্যাদি বিষয়ে কোনো সংকট দেখা দিলে নির্বাহী কমিটির সদস্য সচিব চেয়ারপারসনের অনুমোদনক্রমে জরুরী সভা আহবান করিতে পারিবেন। ৭.৬। সভায় সভাপতিত্বঃ সকল সভায় সভাপতিত্ব করিবেন নির্বাহী কমিটির চেয়ারপারসন। তবে, তিনি যদি উপস্থিত থাকিতে অপারগ হন, সেক্ষেত্রে শুধুমাত্র চেয়ারপারসনের অনুমোদনক্রমে সদস্য সচিব সভা আহবান করিতে পারিবেন এবং সভায় উপস্থিত বয়োজেষ্ঠ সদস্য সভাপতিত্ব করিবেন। ৭.৭। ভোট প্রদানঃ কোনো প্রস্তাব নিয়ে মতভেদ সৃষ্টি হইলে চেয়ারপারসন নির্বাহী কমিটির সভায় ঐ প্রস্তাব নিয়ে ভোটাভুটির আয়োজন করিতে পারিবেন। কোনো প্রস্তাবের পক্ষে-বিপক্ষে সমান সংখ্যক ভোট পড়িলে সভাপতির নির্ধারক ভোটে সিদ্ধান্ত গৃহীত হইবে। অনুচ্ছেদ-৮ ঃ কমিটির দায়িত্ব ৮.১। সাধারণ পরিষদঃ ৮.১.১। তহবিলের লক্ষ্য ও উদ্দেশ্য সমুন্নত রাখার জন্য সচেতন থাকা ও কাউন্সিল কমিটিকে নির্বাহী কমিটি কর্তৃক নির্ধারিত কর্তব্য সম্পাদনে সহযোগিতা করা। ৮.১.২। বার্ষিক সাধারণ সভায় স্ব স্ব ব্যাচের প্রতিনিধি স্বরুপ একজন কর্মঠ কাউন্সিলর নির্বাচন/ মনোনীত করা। ৮.১.৩। সাধারণ সদস্য সংখ্যা বৃদ্ধির লক্ষ্যে সদস্য নয় এমন ব্যক্তিগণের সহিত তহবিলের লক্ষ্য ও উদ্দেশ্য আলোচনার মাধ্যমে সদস্যভুক্ত হইতে উৎসাহিত করা। ৮.১.৪। সমাজের সচেতন অংশের মানুষদের সহিত যথাযথ সম্মান বজায় রাখিয়া যোগাযোগপূর্বক তহবিলে অনুদান প্রদানে উৎসাহিত করা। ৮.২। কাউন্সিল কমিটিঃ ৮.২.১। নির্বাহী কমিটির সহিত নিয়মিত যোগাযোগ রক্ষার মাধ্যমে নির্বাহী কমিটি কর্র্তৃক নির্ধারিত কার্যসূচি সম্পাদন করা। ৮.২.২। ত্রৈমাসিক ও বার্ষিক সাধারণ সভায় মতামত প্রদানের মাধ্যমে কার্যক্রম গতিশীল করা। ৮.২.৩। সাধারণ সদস্য সংখ্যা বৃদ্ধির লক্ষ্যে সদস্য নয় এমন ব্যক্তিগণের সহিত তহবিলের লক্ষ্য ও উদ্দেশ্য আলোচনার মাধ্যমে সদস্যভুক্ত হইতে উৎসাহিত করা। ৮.২.৪। সমাজের সচেতন অংশের মানুষদের সহিত যথাযথ সম্মান বজায় রাখিয়া যোগাযোগপূবকর্ তহবিলে অনুদান প্রদানে উৎসাহিত করা। ৮.৩। নির্বাহী কমিটিঃরুয়েট চিকিৎসা সহায়তা তহবিল ঈটঊঞ গঊউওঈঅখ অওউ ঋটঘউ ৮.৩.১। তহবিলের লক্ষ্য ও উদ্দেশ্য বাস্তবায়নের জন্য সর্বাত্মক প্রচেষ্টা অব্যাহত রাখা এবং নীতিমালা সমুন্নত রাখা । ৮.৩.২। তহবিলের সার্বিক ব্যবস্থাপনা ও ওয়েবসাইট, ব্যাংকিং ইত্যাদি সাংগঠনিক কার্যক্রম পরিচালনা। ৮.৩.৩। নতুন সদস্য হইবার আবেদন যাচাই ও অনুমোদন প্রদান করা। ৮.৩.৪। সমাজের সচেতন অংশের মানুষদের সহিত যথাযথ সম্মান বজায় রাখিয়া যোগাযোগপূর্বক তহবিলে অনুদান প্রদানে উৎসাহিত করা। ৮.৩.৫। কোনো সদস্যের কার্যকলাপ অসঙ্গত প্রতীয়মান হইলে সদস্য পদের বিষয়ে নির্বাহী কমিটি কর্তৃক কার্যকর ব্যবস্থা গ্রহণ করা। ৮.৩.৬। মাসিক ও ত্রৈমাসিক সভার মাধ্যমে তহবিলের কার্যক্রম নির্ধারণ ও কাউন্সিল কমিটির কাজকে তদারকি করা। ৮.৩.৭। বার্ষিক সাধারণ সভায় নির্বাহী কমিটির পক্ষে কমিটির সদস্য সচিব কর্তৃক বার্ষিক প্রতিবেদন উপস্থাপন করা। ৮.৩.৮। জরুরী বিষয় ও অনুদান অনুমোদন বিষয়ে দ্রুত সিদ্ধান্ত গ্রহণ, প্রয়োজনে উপদেষ্টা পরিষদের পরামর্শ গ্রহণ করা। ৮.৪। উপদেষ্টা পরিষদঃ ৮.৪.১। রুয়েট প্রাক্তন ছাত্র সমিতি’র সহযোগী প্রতিষ্ঠান হিসেবে ’রুয়েট চিকিৎসা সহায়তা তহবিল’ এর সার্বিক কার্যক্রম পর্যবেক্ষণ করা এবং নির্বাহী কমিটিকে পরামর্শ প্রদান। ৮.৪.২। নির্বাহী কমিটিকে বুদ্ধিবৃত্তিক পরামর্শ প্রদান ও তহবিলের কার্যক্রমকে রুয়েট প্রাক্তন ছাত্র সমিতির কার্যক্রমের সহিত সমন্বয় করা। অনুচ্ছেদ-৯ ঃ সদস্যপদ স্থগিত, বাতিল ইত্যাদি ৯.১। সদস্যপদ স্থগিতঃ ৯.১.১। কোনো সদস্য মৃত্যুবরণ করিলে বিশেষ সদস্য না পাওয়া পর্যন্ত তাহার সদস্য পদ সাময়িকভাবে স্থগিত থাকিবে। ৯.১.২। কোনো সদস্য জানুয়ারি মাসের মধ্যে বার্ষিক চাঁদা প্রদান করিতে না পারিলে পরবর্তী প্রতি মাসের জন্য ৫ শতাংশ হারে প্রতিপূরণসহ উক্ত বৎসরের ডিসেম্বর মাসের মধ্যে বার্ষিক চাঁদা পরিশোধ করিতে হইবে। অন্যথায়, পরবর্তী বৎসরের জানুয়ারি মাসের ১ তারিখে তাহার সদস্যপদ স্থগিত হইয়া যাইবে। ৯.২। স্থগিত সদস্যপদ পুনরায় চালুঃরুয়েট চিকিৎসা সহায়তা তহবিল ঈটঊঞ গঊউওঈঅখ অওউ ঋটঘউ ৯.২.১। মৃত্যুজনিত স্থগিতাদেশের ক্ষেত্রে মৃত সদস্যের বিকল্প বিশেষ সদস্য (সম্পর্কের প্রমাণপত্র দাখিল সাপেক্ষে কেবলমাত্র একজনকে) পাওয়ামাত্র স্থগিত সদস্যপদ পুনরায় চালু হইয়া যাইবে এবং বিশেষ সদস্য কার্ড প্রদান করা হইবে। ৯.২.২। বার্ষিক চাঁঁদা না প্রদানজনিত স্থগিতাদেশের ক্ষেত্রে নির্বাহী কমিটির চেয়ারপারসন বরাবর লিখিত আবেদন করিতে হইবে। নির্বাহী কমিটির অনুমোদনসাপেক্ষে নির্ধারিত প্রতিপূরণ প্রদান সাপেক্ষে স্থগিত সদস্যপদ পুনরায় চালু করা যাইবে। ৯.৩। সদস্যপদ বাতিলঃ ৯.৩.১। যদি কোনো সদস্য রুয়েট চিকিৎসা সহায়তা তহবিলের সদস্য কার্ড নাম্বার বা ইমেজ ব্যবহার করিয়া আই ই বি/ যে কোনো প্রকৌশলী সংগঠন/ রাজনৈতিক বা সামাজিক সংগঠন/ স্থানীয় বা জাতীয় নির্বাচনে লাভবান হইবার প্রচেষ্টা চালান বা রুয়েটের বর্তমান পরিবেশ ও ছাত্র শিক্ষক সম্পর্ক বা রুয়েট প্রশাসনকে প্রভাবিত করার চেষ্টা করেন কিংবা তহবিল ভিন্ন অন্য কোনো উদ্দেশ্যে বক্তব্য/ বিজ্ঞাপন প্রদান করেন, সেক্ষেত্রে নির্বাহী কমিটি উক্ত সদস্যের সদস্যপদ আজীবনের জন্য বাতিল করিতে পারিবেন। ৯.৩.২। যদি কোনো সদস্য তহবিলের লক্ষ্য ও উদ্দেশ্য পরিপন্থী কার্যে লিপ্ত হন বা তহবিলের সদস্যদের মধ্যে পারস্পরিক হিংসা, বিদ্বেষ, রেষের সৃষ্টি করেন, তবে নির্বাহী কমিটি তাহার সদস্যপদ বাতিল করিতে পারিবেন । ৯.৩.৩। রুয়েট প্রশাসন কিংবা রাষ্ট্র যদি কোনো ছাত্রের ছাত্রত্ব বা কোনো প্রকৌশলীর সনদপত্র বাতিল করে, তবে তাহার সদস্যপদ বাতিল হইয়া যাইবে। অনুচ্ছেদ-১০ ঃ অভিযোগ নিষ্পত্তিকরণ ১০.১। যদি কোনো সদস্য মনে করেন , সাধারণ পরিষদের কোনো সদস্য বা কাউন্সিল কমিটির কোন সদস্য নীতিমালা পরিপন্থী কার্যে লিপ্ত, সেক্ষেত্রে উক্ত সদস্য নির্বাহী কমিটির চেয়ারপারসন বরাবর লিখিত অভিযোগ করিতে পারিবেন এবং নির্বাহী কমিটি অভিযোগ তদন্ত করিয়া নিষ্পত্তি করিবেন। ১০.২। যদি কোনো সদস্য মনে করেন , নির্বাহী কমিটি নীতিমালা পরিপন্থী কার্যে লিপ্ত কিংবা তাহার সদস্যপদ নীতিমালা বহির্ভূতভাবে স্থগিত বা বাতিল করা হইয়াছে, সেক্ষেত্রে উক্ত সদস্য উপদেষ্টা পরিষদ বরাবর লিখিত অভিযোগ করিতে পারিবেন এবং উপদেষ্টা পরিষদ অভিযোগ তদন্ত করিয়া নিষ্পত্তি করিবেন। ১০.৩। অভিযোগ নিষ্পন্নের ক্ষেত্রে নির্বাহী কমিটি নি¤œ সংস্থা ও উপদেষ্টা পরিষদ উচ্চ সংস্থা হিসেবে গণ্য হইবে। অনুচ্ছেদ-১১ঃ বিবিধ ১১. ১। নির্বাহী কমিটির কমপক্ষে পাঁচজন সদস্যের উপস্থিতিতে সভার কোরাম সম্পন্ন হইবে।রুয়েট চিকিৎসা সহায়তা তহবিল ঈটঊঞ গঊউওঈঅখ অওউ ঋটঘউ ১১.২। তহবিলটি সুনির্দিষ্ট উদ্দেশ্য ও লক্ষ্য বাস্তবায়নে পরিচালিত হইবে এবং ইহা ’আমাদের প্রয়োজনে আমাদের দ্বারা পরিচালিত’ হিসেবে গণ্য হইবে। ১১.৩। কোনো কারণে ’রুয়েট চিকিৎসা সহায়তা তহবিল’ বিলুপ্ত হইলে ”রুয়েট প্রাক্তন ছাত্র সমিতি” তহবিলের স্থাবর-অনস্থাবর সকল সম্পদের মালিকানা লাভ করিবে। ১১.৪। এই নীতিমালার যেকোনো ধারা, উপধারা, বাক্য, শব্দ, চিহ্ণ ইত্যাদি বার্ষিক সাধারণ সভায় উপস্থিত সদস্যদের কমপক্ষে দুই তৃতীয়াংশের ভোটে পরিবর্তন, পরিবর্ধণ, পরিমার্জন, প্রতিস্থাপন, সংযোজন বা বিয়োজন হইবে। ---০---